ИЗ АРХИВА НА ГОЦЕ ДЕЛЧЕВ
№ 488

Писмо от Г. Делчев до д-р Константин Стоилов
София, 2 януари 1897 г.
Почитемий Г-н Министре1,
На 21 м. м. имах честта да Ви предам чрез домашния Ви слуга едно писмо,проводено от Г. Петров, учител в Солун, по повод на което и поисках да говоря лично с Вас. По слугата бяхте поръчали да ида още същия час в зданието на Минис-терский съвет, където при все че дълго чаках, не ми се удаде възможност да се явя птри Вас, тъй като ни една минута не останахте сами. От тогава при всичкото ми всекидневно дохождание в същото здание не можех да намеря никогаш освен на 31-

.изтекши м[есец] сгоден случай да потърся приемът Ви, който ми се отказа от служащите по Ваша, навярно, заповед - да не приемете никого.
Понеже не ще мога дълго време да седя тук, а личната ми с Вас среща е от голяма важност, която й придава освен писмото друго едно обстоятелство, което не търпи посредници, то моля Ви, ако обичате, за няколко минути още сега или ^назначете за най-скоро време час и място за среща.              :
С почитание:

Г. Делчев1
^ ф. 600 к, оп. З, необработен, 1 л. Оригинал. Ръкопис. Пуб.. в Ц. Билярски, И. Бурилкова
-;, Писма от дейци..., с. 115.

Върху писмото д-р Стоилов е отбелязал „31. Х. 2" и „с приложено писмо от Гьорче Петров". Същият ден - 2 януари 1897 г. д-р Стоилов приема Г. Делчев и отбелязва в дневника

си :„11  1/2 Делчев (от Петров из Македония). Сряда. Приех Делчева, пратеник на Петрова':'. от Македония. Искат пушки и пари. Гърците се движат за пролет. Подозират братя Иванови, че експлоатират с користна цел с пушките, които им се дават за Македония. И тоя приятел ми се вижда спекулантин. Все пари искат!" Вж.Д-р К. Стоилов, Дневник, с.307

Писмо от Г. Петров до д-р К. Стоилов
Б. м., [началото на 1897 г.]1
Господин Стоилов,

В допълнение на миналите си писма по македонското гръцко движение бързам Ви съобщя и следующите факти, които можах да науча през обиколката, направих през последните празници.

Сбиванията на гръцки чети с турските гарнизони по границата гръцка, за които сегиз - тогиз се споменува по европейските вестници, в основата са истински. В Тесалия (центъра е във Воло) няколко гръцки чети действуват постоянно

Главната им задача е да заблуждават турските погранични гарнизони при пренасяние на оръжието. Когато има да се прехвърля такова, едни явни чети с погранични маневри отвличат вниманието на турските войски, а други тайни чети в същото време прехвърлят оръжието през границата. Прехвърленото по такъв начин оръжие се разпространява във вътрешността чрез тайни чети, които се крият по планинските пещери. Такива до сега сме открили само 3: една в западно Костурско,
която навярно разпространява оръжието внесено по Пинд планина, друга (тя била 20 души) във Водено - Негушко която без друго е предназначена за пренасяте оръжие по план[инската] верига Турла - Докса и трета в Меглено - Мариовското(тя се състои от 6 души). Втората Негушката прояви своето съществувание с убиването на 10 стражари и 1 бег в едно Негушко село, дето случайно попаднала в една

къща с убитите, а с третата - Мегленската нашите са влезли в сношения под вид на гърци. По думите на войводата й, тя пренесла до сега 4000 пушки, на които скривалищата още не можем да открием въпреки взетите за туй мерки.

В Костур съществуват 2 комитета. От тях единият си е създал за задача унищожението на българщината в Костурско с въоръжена сила, а другия е чисто революционен. Първия се ръководи от владиката, а на чело на втория стои един прост кундурджия. Както се вижда те кроят главните сили да изпратят от Гърция, а 8 местото ще изискват само възможното. С тая цел те привличат от тук лица. Според достоверни сведения, от Солун има 40 души записани доброволци, които в непро-

дължително време щели да заминат за Воло. Те щели от сега да бъдат под заплата за осигурявание преживяванието им до пролет.
С почитание

ЦДА, ф. 600 к, оп. З, 2 л. Оригинал. Ръкопис. Публ. в Д. Билярски, Я. Бурилкова, Писма от дейци ..., с. 115- 116.

1 Писмото е датирано по бележката на д-р Стоилов върху него, която той е направил'.в горния десен ъгъл на писмото: „от Гьорче Петров - приложено към писмо от Гоце Дичев от 2.1. 1897" и в,31. Х".
